**memo_z**

## Upravni odjel za prostorno

## uređenje i graditeljstvo

KLASA: 960-03/18-01/22

URBROJ: 2186/01-08/1-18-3

Varaždin, 5. ožujak 2018. godine

**PROJEKTNI ZADATAK**

**USLUGA IZRADE PLANA URBANE MOBILNOSTI**

**GRADA VARAŽDIN – CITY WALK**

Sadržaj

[1. Kontekst izrade plana urbane mobilnosti grada varaždina - city walk…………………………………..1](#_Toc505422057)

2. CILJEVI IZRADE PLANA URBANE MOBILNOSTI GRADA VARAŽDINA.............................................2

[3. Dostupni ulazni podaci 2](#_Toc505422058)

[4. Sadržaj plana urbane mobilnosti grada varaždina – city walk 3](#_Toc505422059)

[5. Participacija javnosti 4](#_Toc505422060)

[6. Sažetak traženih rezultata provedbe ugovora 5](#_Toc505422061)

## 1. KONTEKST IZRADE PLANA URBANE MOBILNOSTI GRADA VARAŽDINA – CITY WALK

Plan urbane mobilnosti Grada Varaždina izrađuje se u okviru projekta CityWalk (Towards energy responsible places: establishing walkable cities in the Danube Region), financiranog iz programa Interreg Danube Transnational Programme. Osnovni cilj projekta je poboljšanje ključnih uvjeta pješačenja, kao održivog sredstva urbane mobilnosti.

Projekt će rezultirati poboljšanom urbanom mobilnošću - povećavajući sigurnost i čineći gradove pogodnijima za pješačenje i bicikliranje, povećavajući kvalitetu života općenito. Naime, povećanje emisije stakleničkih plinova i prometna zagušenja negativne su posljedice urbanizacije, a proizlaze iz neučinkovitih i neodrživih gradskih prometnih sustava kojima dominiraju motorizirana osobna vozila. Suočavajući se s ovim izazovima, 17 partnera iz 9 zemalja (Austrije, Bugarske, Češke, Hrvatske, Mađarske, Rumunjske, Slovačke, Slovenije i Srbije) uključile su se u CityWalk projekt vrijedan više od 2,2 milijuna eura.

Hrvatski gradovi, iako u manjoj mjeri nego veći gradovi EU, dijele prethodno navedene izazove. Od 2002. do 2012. godine ukupan broj osobnih vozila u Republici Hrvatskoj povećao se za 11,7%, a od 2013. do 2016. za novih 7,2 %. Paralelno povećanju broja vozila rasla su i ulaganja u cestovnu infrastrukturu, dok su okolišu prihvatljiviji oblici prijevoza putnika do 2012. godine stagnirali, s recentnim pozitivnim pomacima u segmentu željezničkog prometa. Prijevoz putnika gradskim i prigradskim prijevozom od 2007. godine je u opadanju.

Iako je u Hrvatskoj od 2003. do 2012. godine u cestovnom prometu zabilježeno smanjenje emisija onečišćujućih tvari i stakleničkih plinova, što je posljedica proizvodnje novih i ekološki prihvatljivijih vozila, jasno je kako se dugoročno održiv razvoj prometnog sustava mora temeljiti na provedbi različitih mjera koje će omogućiti bolju organizaciju prometa i načinsku preraspodjelu s motoriziranih cestovnih vozila na održivije oblike prijevoza putnika.

Takvi su strateški ciljevi postavljeni Bijelom knjigom prometne politike za razdoblje od 2011. do 2020. godine (EU), kao i Strategijom prometnog razvoja Republike Hrvatske (2017. – 2030.).

**2. CILJEVI IZRADE PLANA URBANE MOBILNOSTI GRADA VARAŽDINA**

Kao sjedište i brojem stanovnika najveći grad Varaždinske županije (čini 26,68% njezinih stanovnika), Varaždin je točka privlačenja ostalim naseljima Županije. Također, prema intenzitetu unutar-regionalne interakcije, grad pripada jedinstvenoj funkcionalnoj pod-regiji koja obuhvaća i Čakovec te Koprivnicu.

S obzirom na navedeno, održivi razvoj prometnog sustava Grada Varaždina imat će značajan utjecaj na kvalitetu života njegovih građana, ali i kvalitetu mobilnosti čitave regije.

Iako je naglasak projekta CityWalk na pješačenju i bicikliranju, predloženi projekt teži poboljšanju kroz učinkovito kombiniranje različitih sredstava održivog prijevoza te stoga mora uzeti u obzir javni prijevoz i nisko-emisijske tehnologije u prometu.

U tom je smislu opći cilj izrade Plana urbane mobilnosti Grada Varaždina stvoriti okvir sustavnom i usklađenom razvoju gradskog prometnog sustava, koji će omogućiti učinkovitu mobilnost ljudi i dobara, a istovremeno minimizirati štetne posljedice prometa na okoliš, prirodu, zdravlje ljudi i klimatske promjene.

## 3. DOSTUPNI ULAZNI PODACI

Izrada Strateškog plana aktivnih oblika mobilnosti Grada Varaždina se prije svega mora temeljiti na dokumentu *Analiza postojećeg stanja urbane mobilnosti na području Grada Varaždina* izrađenog 2017. godine (također u okviru projekta CityWalk), koji će biti pravovremeno isporučen odabranom Izvršitelju.

Tim je dokumentom sveobuhvatno sagledano postojeće stanje urbane mobilnosti, odnosno analizirana su trenutna obilježja prometnog sustava Grada Varaždina te različiti socio-ekonomski faktori koji na njih utječu. U konačnici, analizom su identificirane postojeće prepreke, ali i mogućnosti postizanja održivije načinske raspodjele što će biti glavni temelj oblikovanja optimalnih razvojnih mjera u sektoru gradske i prigradske mobilnosti Varaždina.

Osim navedenog, izrađivač mora osigurati usklađenost plana sa sljedećim dokumentima:

* *Bijela knjiga prometne politike za razdoblje od 2011. do 2020. godine (EU),*
* *Zelena knjiga: Prema novoj kulturi za urbanu mobilnost (2007.),*
* *Strategija prometnog razvoja Republike Hrvatske (2017. – 2030.),*
* *Projekt razvoja integriranog prijevoza putnika i intermodalnog prijevoza tereta na području regije sjeverne Hrvatske: Masterplan za integrirani prijevoz putnika (2017.g.),*
* *Strategija razvoja Grada Varaždina do 2020. godine (2016.g.),*
* *CityWalk - Walkability Planning Guide (2017.)*

kao i svim zakonima i pravilnicima kojima se uređuje sigurnost cestovnog prometa, projektiranje i izvođenje biciklističkih staza, pristupačnost građevina osobama s invaliditetom i smanjene pokretljivosti, zaštita okoliša te ostala s Planom povezana područja.

**4. SADRŽAJ PLANA URBANE MOBILNOSTI GRADA VARAŽDINA**

Plan urbane mobilnosti Grada Varaždina treba obuhvatiti tri ključna dijela:

1) analitički dio,

2) strateški dio,

3) provedbeni dio.

S obzirom da je Strateški plan aktivnih oblika mobilnosti ujedno i jedan od ključnih dijelova plana održive urbane mobilnosti (SUMP-a), u strateškom i provedbenom dijelu treba obuhvatiti najmanje sljedeće:

1) Sveobuhvatnu stratešku viziju razvoja održivog prometnog sustava Grada Varaždina

Vizija razvoja prometnog sustava treba se temeljiti na strateškom okviru prometne i horizontalnih politika EU i RH, kao i na lokalnom kontekstu, te mora biti usklađena s ostalim strateškim dokumentima lokalne i regionalne razine, pri čemu najveću pažnju treba dati aktivnim oblicima mobilnosti. Vizija mora biti usuglašena sa svim ključnim dionicima koji utječu na razvoj Grada.

2) Opće i specifične ciljeve razvoja održivog prometnog sustava Grada Varaždina

Ciljeve je potrebno definirati jasno i jednoznačno, s uočljivom vezom između samih ciljeva i prethodno postavljene vizije. Također, oni moraju biti međusobno usklađeni, mjerljivi i realni te prikladni lokalnom i regionalnom kontekstu.

3) Pokazatelje

U svrhu praćenja napretka prema postavljenim ciljevima potrebno je odrediti odgovarajuće pokazatelje te njihovu polazišnu i ciljanu vrijednost. Pokazatelji moraju biti relevantni za pojedini cilj, odnosno izvršitelj mora jasno i bez sumnje dokazati kako su promjene pojedinog indikatora povezane s približavanjem definiranom cilju. Pokazatelje je potrebno definirati u skladu sa SMART konceptom.

4) Mjere

Mjere su ključan i najvažniji dio Plana održive mobilnosti Grada Varaždina, a trebaju jasno doprinijeti ostvarenju vizije, ciljeva i ciljanim vrijednostima pokazatelja.

Nakon identifikacije svih primjenjivih mjera, Izvršitelj (u suradnji s Naručiteljem) treba, uz sagledavanje lokalnih ograničenja i raspoloživih resursa, izdvojiti one primjenjive na područje obuhvata Plana, a od kojih se očekuje najveća učinkovitost. Očekivana najveća učinkovitost mora biti vjerodostojno elaborirana te razmatrana kroz moguće socio-ekonomske utjecaje njihove provedbe.

Razmatrane mjere trebaju obuhvatiti sljedeća područja:

* dodatno istraživanje lokalne situacije sa obzirom na lokalni transport putnika (vezano

na Analizu postojećeg stanja urbane mobilnosti na području Grada Varaždina),

* naglasak na izazove, probleme koji sprečavaju korištenje održivog transporta,

prohodnosti, pješačenje,

* identifikacija ciljeva za razvoj održive urbane mobilnosti i transporta,
* identifikacija intervencija koje se osvrću na izazove (mogu biti prometna

infrastruktura i njen razvoj, zahvati manjeg opsega i niske cijene, aktivnosti podizanja svijesti, poboljšanje pješačke sigurnosti, organizacija prometa, promjena lokalnih pravila),

* prezentacija plana akcije (vezano na rad s dionicima lokalne zajednice),
* prijedlozi za nužne promjene politika na nacionalnoj razini,
* uklanjanje fizičkih barijera pješačenju i bicikliranju,
* poboljšanje stanja i opremljenosti pješačke i biciklističke infrastrukture,
* primjenu informacijskih i komunikacijskih tehnologija na promjenu individualnih i
* kolektivnih obrazaca mobilnosti,
* modifikaciju lokalnih javnih politika koje utječu na mobilnost ljudi i dobara,
* jačanje konkurentnosti javnog prijevoza spram korištenja osobnih automobila u
* lokalnim putovanjima,
* povećanje sigurnosti ranjivih skupina u prometu (djece, osoba s invaliditetom i onima
* smanjene pokretljivosti, pješaka i biciklista),
* potencijal novih usluga temeljenih na konceptima dijeljene mobilnosti (sustavi
* dijeljenih bicikala / automobila),
* primjenu alternativnih goriva i novih tehnologija kako bi se smanjio negativan utjecaj
* prometa na okoliš,
* primjenu tehnoloških, metodoloških i organizacijskih inovacija na planiranje i
* regulaciju prometa u gradu,
* povećanje intermodalnosti pri lokalnim putovanjima,
* organizirane inicijative poticanja aktivnih oblika kretanja itd.

5) Plan provedbe.

Plan provedbe treba obuhvatiti identifikaciju i definiciju prioritetnih intervencija, nadležnih i drugih ključnih dionika, vremena provedbe te indikatora provedbe svake od intervencija *(„output“).*

Planom provedbe također je potrebno dati prijedlog optimalnog izvora financiranja za provedbu pojedine intervencije, te odrediti metode praćenja realizacije Plana provedbe na razini lokalne samouprave i učestalost izvještavanja o ostvarenom.

## 5. PARTICIPACIJA JAVNOSTI

Važan aspekt izrade Strateškog plana aktivnih oblika mobilnosti Grada Varaždina uključuje i participaciju građana te blisku suradnju ključnih dionika. Zbog toga je tijekom prvih koraka izrade Plana potrebno definirati ključne dionike koji će biti uključeni u procese njegove izrade.

Osim izvršenja prethodno navedenih aktivnosti, Izvršitelj mora organizirati i provesti minimalno 4 radionice s dionicima lokalne zajednice (predstavnici LSG -a (Local Stakeholders Group)), a vezano na aktivnosti koje će se izvršiti unutar radnih paketa 3, 4 i 5 projekta (WP3 – izrada Lokalnog akcijskog plana, WP4 – alati za procjenu pješačenja, WP5 – pilot projekt i promicanje politike integracije).

1. 1 tečaj za obuku vezano za kriterije pješačenja, te 'walkshop' u gradu Varaždinu

1 interaktivna radionica za demonstraciju kriterija pješačenja

1. 1 radionica za predstavljanje alata za procjenu pješačenja
2. 1 interaktivna radionica za predvodnike javnog mnijenja i tvorcima politika

Isto tako, Izvršitelj će aktivno sudjelovati na javnom predstavljanju konačne verzije Akcijskog plana.

Izvršitelj usluge je dužan u svojem trošku, zajedno s članovima projektnog tima Grada Varaždina, sudjelovati na stručnom sastanku projektnih partnera (vezano za projektne aktivnosti broj 3,4 i 5 – WP3, WP4 i WP5) u Weizu (Austrija) 24. i 25. travnja 2018. godine.

## 6. SAŽETAK TRAŽENIH REZULTATA PROVEDBE UGOVORA

U okviru ugovora Izvršitelj je obvezan:

1. Izraditi Plan urbane mobilnosti Grada Varaždina (sukladno prethodno navedenim točkama)
2. Izraditi, u sklopu Lokalnog akcijskog plana, 1 plan pješačenja/prohodnosti jedne gradske četvrti u gradu Varaždinu
3. Osmisliti i održati minimalno 4 radionice s dionicima lokalne zajednice (s naglaskom na dokumentaciju procesa planiranja istih: pozivi na radionice/događaje, liste prisutnosti na radionicama/događajima, plan radionica/događaja, prezentacije korištene na radionicama/događajima, sažetak povratnih informacija/rezultata konzultacija, fotografije, video snimke radionica, događaja)
4. Sudjelovati na stručnom sastanku projektnih partnera
5. Aktivno sudjelovati na javnom predstavljanju konačne verzije Plana urbane mobilnosti

Grada Varaždina

**PROČELNIK**

**Damir Mikulić, dipl.ing.građ.**